**Lokālplānojums teritorijas plānojuma grozījumiem nekustamajā īpašumā “Pilskalna mežs”, ar kadastra apzīmējumu 66600080140, Liepupes pagastā, Limbažu novadā**

**Sabiedrības iebildumi un priekšlikumi par attīstības plānošanas dokumentu**

|  |  |  |  |  |  |
| --- | --- | --- | --- | --- | --- |
| Nr. p.k. | Iebilduma/priekšlikuma iesniedzējs | Iesniegtā iebilduma/ priekšlikuma būtība | Ņemts vērā/ nav ņemts vērā | Pamatojums, ja iebildums/priekšlikums nav ņemts vērā | |
| 1. | Latvijas Ģeotelpiskās informācijas aģentūra | Plānojuma grafiskā daļa ir sagatavota atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem”.  Aģentūras sniegtie nosacījumi attiecībā uz nepieciešamās informācijas iekļaušanu par valsts ģeodēziskā tīkla punktiem ir ievēroti. | - |  | |
| 2. | Valsts sabiedrība ar ierobežotu atbildību „Latvijas Valsts ceļi | Informējam, ka LVC Limbažu nodaļai nav iebildumu pret izstrādātajiem lokālplānojuma risinājumiem. | - |  | |
| 3. | A/s „Latvijas valsts meži” Rietumvidzemes reģions | * grafiskajā daļā iezīmēt mikrolieguma, aizsargājama meža biotopa, precīzas kultūras pieminekļa (pilskalna) robežas, dižkoku un rekreācijas infrastruktūras atrašanās vietu; * teritorijas izmantošanas un apbūves noteikumos nenoteikt, ka koku ciršana atļauta tikai tādā gadījumā, ja tie apdraud cilvēku dzīvību, jo rekreācijas teritorijā var būt nepieciešama vējgāžu vai snieglaužu seku likvidēšana, ainavas veidošana, tūrisma infrastruktūras attīstība u.c. apsaimniekošanas pasākumu veikšana; * teritorijas izmantošanas un apbūves noteikumos iekļaut prasību, ka jebkuru saimniecisko darbību aizsargjoslās (aizsardzības zonās) ap kultūras pieminekļiem drīkst veikt tikai ar Nacionālās kultūras mantojuma pārvaldes atļauju. | Ņemt vērā |  | |
| 4. | **Nacionālā kultūras mantojuma pārvalde** | 5.3. Lokālplānojuma Teritorijas izmantošanas un apbūves noteikumu (turpmāk – TIAN) sadaļā *Dabas un apstādījumu teritorija* *(DA)* nav vienoti iestrādātas Pārvaldes izvirzītās prasības minētās teritorijas izmantošanai. Tās izklaidus atrodamas TIAN sadaļās 3.3. *Prasības apbūvei* un 3.4. *Prasības teritorijas labiekārtojumam*, kas tādā veidā vienoti kopumā nav pārskatāmas.  5.4. TIAN sadaļā *Dabas un apstādījumu teritorija* norādīts, ka veicot būvniecību un teritorijas labiekārtošanu jāsaglabā augsnes virskārta, kas pēc būvniecības darbu pabeigšanas atjaunojama. Vēršam uzmanību, ka veicot labiekārtošanas darbus arheoloģiskā pieminekļa Liepupes pilskalna teritorijā nav pieļaujams veikt darbības, kas saistītas ar esošā reljefa pārveidošanu. Zemes reljefa pārveidojumi pieļaujami tikai izņēmuma gadījumā, minimālā apjomā un ir atsevišķi saskaņojami Pārvaldē. Tāpat TIAN ir jānorāda, ka plānoto darbu projektu dokumentācija, jāsaskaņo Pārvaldē, atbilstoši Pārvaldes izsniegto nosacījumu 6.3. punktā norādītajam.  5.5. Lokālplānojuma TIAN nav norādīts, ka īpašuma “Pilskalna mežs” zemes vienībā ar kadastra apzīmējumu 6660 008 0140 atrodas valsts nozīmes arheoloģiskā pieminekļa Liepupes pilskalns (valsts aizsardzības Nr. 1460) teritorija un aizsardzības zona, kā arī valsts nozīmes arhitektūras pieminekļa Liepupes luterāņu baznīca ar kapelu (valsts aizsardzības Nr. 6447) aizsardzības zona, kā arī apgrūtinājums – valsts nozīmes arheoloģiska kultūras pieminekļa teritorija un objekti un vides un dabas resursu aizsardzības aizsargjoslas (aizsardzības zonas) teritorija ap kultūras pieminekli pilsētā.  5.6. Lokālplānojuma grafiskajā daļā nav attēlota Liepupes pilskalna teritorija un aizsardzības zona un Liepupes luterāņu baznīcas ar kapelu aizsardzības zona.  Izvērtējot lokālplānojuma risinājumu atbilstību kultūras mantojuma nozari reglamentējošo normatīvo aktu un teritorijas attīstības plānošanas dokumentu prasībām, kā arī Pārvaldes sniegtajiem nosacījumiem lokālplānojuma izstrādei, konstatēts, ka Pārvaldes prasības lokālplānojuma izstrādei ir ievērotas daļēji.  Lūdzam veikt Pārvaldes konstatētās neprecizitātes lokālpānojuma teksta (TIAN) un grafiskajā daļā. Lokālplānojuma koriģētā redakcija pirms apstiprināšanas pašvaldībā iesniedzama Pārvaldē izskatīšanai un atzinuma saņemšanai. | 5.3 Ņemt vērā, iestrādāt sniegto informāciju vienkopus.  5.4. Ņemt vērā. TIAN precizēt.  5.5. Ņemt vērā, norādīt korekti prasīto informāciju.  5.6. Ņemt vērā. Attēlot aizsargjoslu. | |  |
| 5. | **Veselības inspekcija** | Lokālplānojuma „Liepupes pilskalns” (redakcija 1.0) risinājums nekustamajam īpašumam “Pilskalna mežs” (zemes vienība ar kadastra Nr. 66600080140) Limbažu novada Liepupes pagastā atbilst higiēnas prasībām.  Rekomendācijas  Izstrādājot būvprojektu lokālplānojuma īstenošanai, ja tas skar labiekārtojuma infrastruktūru (tai skaitā nedzīvojamās ēkas un būves) atpūtas, veselības un fizisko aktivitāšu nolūkam un citu publiskās ārtelpas funkciju nodrošināšanai, būtu nepieciešams saņemt Veselības inspekcijas nosacījumus higiēnas prasību ievērošanai. | Ņemt vērā. |  | |
| 6. | VSIA “Zemkopības ministrijas nekustamie īpašumi” Vidzemes reģiona meliorācijas nodaļa | VSIA “Zemkopības ministrijas nekustamie īpašumi” Vidzemes reģiona meliorācijas nodaļā neiebilst, ka zemes gabalam “Liepupes pilskalns” (kad.nr. 66600080140) tiek mainīts nekustamā īpašuma funkcionālais zonējums uz Dabas un apstādījumu teritoriju. | - |  | |
| 7. | Valsts vides dienesta Vidzemes reģionālā vides pārvaldē | Izvērtējot Lokālplānojuma projekta redakciju, secināms, ka tā izstrādāta, ņemot vērā Pārvaldes 15.02.2021. nosacījumus Nr. 0661460-3 (vēstules Nr.11.2/725/VI/2021) “Lokālplānojuma “Liepupes pilskalns” Liepupes pagastā, Salacgrīvas novadā izstrādei”. Lokālplānojuma redakcija nav pretrunā vides aizsardzības normatīvo aktu prasībām. | - |  | |
| 8. | LIMBAŽU novada PAŠVALDĪBAS SALACGRĪVAS ADMINISTRĀCIJAS LIEPUPES PAGASTA PĀRVALDE | Iepazīstoties ar publicēto informāciju par lokālplānojumu zemes vienībai, kadastra nr. 66600080140, Liepupes pagastā, Limbažu novadā konstatēju, ka nepieciešams precizēt informāciju grafiskajā daļā:   1. Pasūtītājs/izstrādātājs:   No  “SALACGRĪVAS NOVADA DOME  Smilšu iela 9, Salacgrīva, Salacgrīvas novads  Reģ.Nr. 90000059796”  Uz  “Limbažu novada pašvaldības Salacgrīvas administrācija  Smilšu iela 9, Salacgrīva, Limbažu novads  Reģ.Nr. 40900036325”.   1. Kartē nav iekļauts apzīmējums “Dižkoks”.   Paskaidrojuma rakstā par lokālplānojumu zemes vienībai, kadastra nr. 66600080140, Liepupes pagastā, Limbažu novadā konstatēju, ka nepieciešams precizēt informāciju – Administratīvā vienība “Salacgrīvas novads” jāaizstāj ar vārdiem “Limbažu novads”. | Ņemt vērā, veikt nepieciešamos precizējumus. |  | |